《春日游读书山怀元遗山先生四首 其一》
清代·朱云骏

春烟澹欲流，禽声导客往。山行曲愈好，步窘势转上。

径断溪横桥，冰消水平掌。涧瀑悬山巅，尘襟快涤荡。

游历逮兹辰，传闻自畴曩。流风如可亲，对镜足欣赏。

作者简介：朱云骏(1718-1781)，字逸湄，号画庄，清金匮人。乾隆二十一年(1756)举人。官四川隆昌知县。善诗书画。时值清廷征讨金川，云骏供应粮草，不以扰民，以劳瘁卒官。